123 
etc. — et negari tamen nequit, illas eandem sistere speciem. Haec fre- 
quens est ratio inter Cryptomycetes (= Gymnomycetes et Haplomycetes, 
addita Pyrenomycetum serie inferiori) — et inter Lichenes et Phyceas notissi- 
mum est, in eadem specie duplicem vel triplicem existere fructificationem! 
Inter has vero thallo conformi facilius junguntur quam inter Cryptomycetes, 
inter quos tamquam autonomae plantae vulgo in diversos ordines et genera 
separantur. Hinc non sufficiunt vel accuratissimae analyses, sed magis ne- 
cessariae sunt observationes in vegetationis rationes et maxime plenum phy- 
siologicum studium, ut partium genesis rite percipiatur. 
12. Neuroecium Degueliae. Kunze! in litt. S. V. Sc. p. 370. 
In foliis Degueliae scandentis in America calidiori. Kunze. 
Nobile hoc genus refert Hysterium maximum, innatum, sed in ambitu 
floccis brevibus, Lembosae instar, cingitur. In statu sicco perithecium late 
hiat, sed irrigatum claudit labia! Structuram aliter quam inventor obser- 
vavi. In thalamio crasso, fibroso -floccoso observantur sporae magnae, elli- 
pticae, continuae (nec septatae), succinei coloris, fasciculatim congestae et 
saepe in clavas dispositae, ut necesse mihi videatur eas primitus intra 
ascum amplum, at resorbtum, esse generatas. 
13. Rhytisma velatum. S. M. II. p. 568. 
In Ilicibus Americanis. Specimina in I. opaca, a Rev. Curtis missa, 
Phacidium 1. Hysterium, utriusque enim more dehiscunt, potius referunt. 
Asci, immixtis paraphysibus copiosis, in foliis rivis ! jam bene explicati, 
sporis subglobosis pellucidis. 
14. Leptostroma juncinum. S. M. II. p. 598. 
Ex America boreali! Iterum iterumque observem, ex hoc genere exclu- 
dendas omnes maculas nigras steriles , quibus conspurcatum est ; omnes no- 
strae disciferae, secedente integumento atro, visae sunt. Asci reducti, 
basi fixi, vulgo sporidia dicuntur; verae sporae raro obviae. 
15. Stictis Phacidioides. Desmaz. in Ann. Sc. Nat. 1845. p. 369. sub 
Cryptodisco. 
In ramis Negundinis in America! Cryptodiscus Cord. est typica Stictis, 
nomenque, bene cognito Umbelliferarum generi jam impositum, est rejici- 
endum. 
Plures novas, iconibus illustrandas, ad fasc. sq. seposui. 
